Gilberto Teodoro

Si Gilberto Eduardo Gerardo Cojuangco Teodoro Jr.  (ipinanganak 14 Hunyo 1964), lalong kilala bilang Gilbert/Gibo,Teodoro, Gilberto Jr Personal Information ay ang dating kalihim ng Kagawaran ng Tanggulang Pambansa ng Pilipinas mula Agosto 2007 hanggang noong Nobyembre 2009. Siya ay nahalal bilang kasapi ng Kapulungan ng mga Kinatawan ng Pilipinas mula 1998 hanggang 2007, na kumakatawan sa Unang Distrito ng lalawigan ng Tarlac. Noong Marso 2009 ay ipinahayag niya ang pagnanais na tumakbo sa pagka-Pangulo ng Pilipinas noong Halalan ng Mayo 2010.

Siya ang nag-iisang anak ng dating tagapamahala ng Paseguruhan ng mga Manggagawa sa Pribadong Sektor Gilberto Teodoro Sr. at dating kasapi ng Batasang Pambansa na si Mercedes Cojuangco-Teodoro. Pamangkin din siya ni Eduardo Cojuangco Jr., pangulo ng San Miguel Corporation.

Bukod sa pagiging kasapi ng Integrated Bar of the Philippines, UP Alumni Association, UP Law Alumni Association, Harvard Alumni Association at Harvard Law Alumni Association, lisensiyadong piloto din si Teodoro at Colonel sa Reserba ng Hukbong Himpapawid ng Pilipinas.

Pag-aaral
Nagtapos ng elementarya at sekundarya si Teodoro sa Xavier School.

Si Teodoro ay nagtapos ng Batsilyer sa Komersyo mula sa Pamantasang De La Salle noong 1984. Taong 1989, nagtapos siya ng abugasiya sa Pamantasan ng Pilipinas, kung saan nagawaran siya ng Medalya ng Dekano sa Kahusayang Pang-Akademya. Nang taong ding iyon, nanguna siya sa Philippine Bar exams.

Sa loob ng pitong taon, ginamit niya ang kaniyang kakayahan bilang pribadong abugado sa EP Mendoza Law firm. Nag-aral siya sa Harvard Law School sa Cambridge, Massachusetts para sa kaniyang Master of Laws at nagtapos noong 1997. Natanggap din siya sa State Bar ng New York nang taon ding iyon.

Karera sa pulitika
Mambabatas
Mula 1998 hanggang 2007 kinatawan siya ng Unang Distrito ng lalawigan ng Tarlac. Nanilbihan siya bilang Katulong na Pinuno ng Mayorya sa Ika-11 na Kongreso at pinuno ng mga kasapi ng Kapulungan na kasapi ng Nationalist People's Coalition. Kasapi rin siya ng mga kinatawan ng kapulungan sa Legislative-Executive Development Advisory Council.

Matapos ang kaniyang tatlong termino pinalitan siya ng kaniyang asawa na si Monica Prieto-Teodoro.

Kalihim ng Tanggulang Pambansa
Naitalaga si Teodoro bilang Kalihim ng Kalihim ng Kagawaran ng Tanggulang Pambansa noong Agosto 2007 sa edad na 43, ang pinakabatang naupo sa posisyong iyon.

Kandidato sa pagkapangulo sa 2010
Noong Marso 2009 ipinahayag niya ang pagnanais na tumakbo sa pagkapangulo ng Pilipinas sa darating na Halalan sa Mayo 2010.Palace cheers Teodoro’s plan to run in 2010 Ilang buwan bago yun, umalis siya sa Nationalist People's Coalition para sumali sa nagsanib na partio ng administrasyon na Lakas-Kampi-CMD at isinama ang kanyang pangalan sa pagpipilian ng partido sa pagtakbo sa halalan sa 2010.

16 Setyembre 2009, sa pamamagitan ng lihim na botohan na mayroong 42-5 na sang-ayon sa kaniya, nang komitibang tagapagpaganap ng partidong Lakas-Kampi, siya ang naging pangunahing tagapagtaguyod ng partido para sa darating na halalan, na nag-iwan sa katunggali niyang Tagapangulo ng MMDA Bayani Fernando. Ang pahayag na ginawa ng Kalihim-Heneral ng  Lakas-Kampi Gabriel Claudio matapos ang ilang oras na deliberasyon.

Pangulo ng Lakas-Kampi-CMD
Noong Nobyembre 20, inihayag ni Gloria Macapagal-Arroyo ang kaniyang pagbibitiw sa partido bilang Pangulo at inililipat na niya ang pagkalagak kay TeodoroPhilippine President Arroyo quits as ruling party head.

Kalihim ng Tanggulang Bansa (2023 – kasalukuyan)
Noong Hunyo 5, 2023, muling itinalaga si Teodoro bilang Kalihim ng Tanggulang Bansa ni Pangulong Bongbong Marcos, na pinalitan ng dating si Usec. Carlito Galvez Jr. sa pagkalagak (kung saan nagsilbi si Galvez bilang Defense Secretary sa isang officer-in-charge (OIC) na kapasidad mula noong Enero 9, 2023).


Bilang Kalihim ng Tanggulang Bansa, si Teodoro Jr. ay nagkaroon ng matinding paninindigan laban sa mga paglusob ng mga Tsino sa karagatan ng Pilipinas. Inilarawan niya ang pagpasok ng Tsina sa karagatan ng Pilipinas na katulad ng pagkilos na parang mga di-legal na nakatira, o "squatters" sa mga kolokyal na katawagan ng Pilipinas.

Tingnan din
Kagawaran ng Tanggulang Pambansa
Sigalot sa Kanlurang Dagat ng Pilipinas

 Mga sanggunian 

Mga kawing panlabas
Kagawaran ng Tanggulang Pambansa 
Official Website
Volunteers Website 

Kategorya:Mga politiko ng Pilipinas